Α.Π.Γ.Μ.Σ. Καλλονής

Ο **Αθλητικός Πολιτιστικός Γυμναστικός Μορφωτικός Σύλλογος Καλλονής**, γνωστός και ως **Kalloni Soccer Club Stani Dairy**, είναι ελληνικός ποδοσφαιρικός σύλλογος, με έδρα την Καλλονή Λέσβου. Ιδρύθηκε στις 15 Μαΐου 1994 ως **Αθλητική Ένωση Λεκανοπεδίου Καλλονής** (**Α.Ε.Λ. Καλλονής**), έπειτα από την συγχώνευση των ομάδων *Αρισβαίος Καλλονής* και *Απόλλων Δαφίων*. Φυσική έδρα της ομάδας είναι το δημοτικό στάδιο «*Κώστας Κεντέρης*», χωρητικότητας 900 ατόμων, ωστόσο, μεταξύ του 2011 και του 2017 χρησιμοποίησε ως έδρα το Δημοτικό Στάδιο Μυτιλήνης.

Στο παρελθόν η ομάδα της Καλλονής αγωνιζόταν στις επαγγελματικές κατηγορίες του ελληνικού ποδοσφαίρου. Μετείχε στην Α΄ και Β΄ Εθνική κατηγορία με την με την επωνυμία «**Αθλητική Ένωση Λεκανοπεδίου Καλλονής [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Α.Ε.Λ. Καλλονής [[Ποδοσφαιρική Ανώνυμη Εταιρεία|Π.Α.Ε.]]**».

Παράλληλα, εκτός από ανδρικό τμήμα, ο σύλλογος διαθέτει και γυναικείο τμήμα ποδοσφαίρου.

## Ιστορία
### Προγενέστερα σωματεία
Προπολεμικά στην πόλη υπήρχε ο *ΣΕΦΑ Καλλονής*, που λειτουργούσε ανεπίσημα από το 1930 περίπου. Το 1954 ιδρύθηκε ο *Αρισβαίος Καλλονής*, που είχε και ομάδα στίβου, από την οποία ξεπήδησε ο ολυμπιονίκης Κώστας Κεντέρης.

### Α.Ε.Λ. Καλλονής (1994–2017)
Το 1994 δημιουργήθηκε η *Αθλητική Ένωση Λεκανοπεδίου Καλλονής* έπειτα από συγχώνευση του ποδοσφαιρικού τμήματος του Αρισβαίου Καλλονής με τον γειτονικό Απόλλωνα Δαφίων (έτος ίδρυσης 1971), που ήταν πρωταθλητής Λέσβου το 1993, με σκοπό τη συσπείρωση των αθλητικών δυνάμεων της ευρύτερης περιοχής της κεντρικής Λέσβου. Ο Αρισβαίος Καλλονής συνέχισε να υφίσταται με τμήματα στίβου και καλαθοσφαίρισης, ενώ το 2014 επανιδρύθηκε και ο Απόλλων Δαφίων.

Τη δεύτερη μόλις χρονιά από την ίδρυσή της κατέκτησε το πρωτάθλημα της ΕΠΣ Λέσβου και ανέβηκε στη Δ΄ Εθνική, από την οποία υποβιβάστηκε. Την ίδια τύχη είχε η δεύτερη άνοδός της το 2002. Το 2005 και το 2009 κατέκτησε το Κύπελλο της Ε.Π.Σ. Λέσβου.

Την αγωνιστική περίοδο 2008-09 συμμετείχε για τρίτη φορά στη Δ΄ Εθνική. Τοποθετήθηκε στον 8ο όμιλο μαζί με τις ομάδες της Αθήνας και τερμάτισε στην 5η θέση της βαθμολογίας με 48 βαθμούς. Την επόμενη περίοδο 2009-10 αγωνίστηκε στον 9ο Όμιλο της Δ΄ Εθνικής μαζί με τις ομάδες του Πειραιά, της Ανατολικής Αττικής και της Λέσβου και αναδείχθηκε πρωταθλήτρια. Την ίδια χρονιά κατέκτησε και το Κύπελλο Λέσβου επικρατώντας του Αιολικού στο Δημοτικό Γήπεδο Πλωμαρίου. 

Τo 2010-11 αγωνίστηκε στον Βόρειο Όμιλο της Γ΄ Εθνικής. Τερμάτισε στη 2η θέση και κέρδισε την άνοδο στη Φούτμπολ Λιγκ. Το 2011 ανέλαβε προπονητής ο Λουσιάνο ντε Σόουζα. Στην πρώτη της χρονιά στη Β΄ Εθνική (Φούτμπολ Λιγκ) τερμάτισε 6η και μετείχε στα πλέι-οφ ανόδου, χωρίς επιτυχία. Τον Ιούνιο του 2012 νέος προπονητής ανέλαβε ο Τιμόθεος Καβακάς, ενώ ως έδρα χρησιμοποίησε το Δημοτικό Στάδιο Μυτιλήνης. Την περίοδο 2012-13 τερμάτισε 3η στη Β΄ Εθνική και για πρώτη φορά στην ιστορία της κέρδισε την άνοδο στην ανώτερη κατηγορία του ελληνικού πρωταθλήματος, όντας η πρώτη ομάδα από το νησί της Λέσβου.

Επειδή το Δημοτικό Στάδιο Μυτιλήνης δεν τηρούσε τις προδιαγραφές για αγώνες της, η Καλλονή αγωνίστηκε στο πρωτάθλημα της περιόδου 2013-14 σε διαφορετικά γήπεδα στους εντός έδρας αγώνες. Στους τρεις πρώτους χρησιμοποίησε ως έδρα το Ολυμπιακό Στάδιο Αθήνας, στους επόμενους δύο το γήπεδο Κλεάνθης Βικελίδης και μετά επέστρεψε πάλι στο ΟΑΚΑ, παρά τις αντίξοες συνθήκες όμως, κατάφερε να παραμείνει στη Super League, τερματίζοντας στη 12η θέση με 39 βαθμούς. 
150px|μικρογραφία|Το λογότυπο της ΑΕΛΚ έως το 2017.
Την περίοδο 2014-15 αγωνίστηκε κανονικά στο Δημοτικό Στάδιο Μυτιλήνης, παρά τα προβλήματα που είχαν προκύψει λόγω των οικονομικών απαιτήσεων του δήμου Λέσβου, τερματίζοντας μια θέση παραπάνω (11η) από την προηγούμενη συμμετοχή της, ανανεώνοντας παράλληλα την παραμονή της στη μεγάλη κατηγορία για τρίτη συνεχή χρονιά. Την επόμενη περίοδο όμως (2015-16) δεν τα κατάφερε, τερματίζοντας στη 16η και τελευταία θέση, που είχε ως αποτέλεσμα τον υποβιβασμό της στη Football League, όπου παρέμεινε μόλις μία χρονιά (2016-17), καθώς τα οικονομικά προβλήματα οδήγησαν τον σύλλογο στην αποβολή του από το πρωτάθλημα και λίγους μήνες αργότερα στην οριστική του διάλυση.

Το καλοκαίρι του 2017 οι ακαδημίες που διατηρούσε ο σύλλογος, ως ερασιτεχνικό σωματείο, άλλαξαν καταστατική κατοχύρωση και ονομάστηκαν Ακαδημία Ποδοσφαίρου Λεκανοπεδίου Καλλονής.

### Α.Π.Γ.Μ.Σ. Καλλονής (2023–Σήμερα)
Tο καλοκαίρι του 2023, η Ακαδημία Ποδοσφαίρου Λεκανοπεδίου Καλλονής ανακοίνωσε τη συγχώνευση με την Προοδευτική Σκάλα Καλλονής, ιδρύοντας τον Αθλητικό Πολιτιστικό Γυμναστικό Μορφωτικό Σύλλογο Καλλονής, με τον διακριτικό τίτλο «Καλλονή Soccer Club Stani Dairy».

## Τίτλοι – Διακρίσεις
* Κύπελλα Ε.Π.Σ. Λέσβου (2): 2006, 2009
* Κύπελλο νήσου Λέσβου (1): 2010
* Πρωταθλήματα Ε.Π.Σ. Λέσβου (3):1996, 2002, 2008
* Πρωτάθλημα Β΄ Ε.Π.Σ. Λέσβου: 2024
* Πρωταθλήματα Δ΄ Εθνικής: 2010 (9ος όμιλος)
* Δευτεραθλήτρια Γ΄ Εθνικής: 2011 (νότιος όμιλος), άνοδος στη Β΄ Εθνική
* Τριταθλήτρια Β΄ Εθνικής: 2013, άνοδος στην Α΄ Εθνική

## Στις εθνικές κατηγορίες
:**Ως Α.Ε.Λ. Καλλονής**
* '''Δ΄ Εθνική''':
** 1996-97 (2ος όμιλος): 14η θέση/17 ομάδες, 27β, υποβιβάστηκε.
** 2002-03 (7ος όμιλος): 15η θέση/16 ομάδες, 18β, υποβιβάστηκε.
** 2008-09 (8ος όμιλος): 5η θέση/12 ομάδες, 48β.
** 2009-10 (9ος όμιλος): 1η θέση/16 ομάδες, 65 Βαθμούς, άνοδος στη '''Γ΄ Εθνική'''.
* '''Γ΄ Εθνική''':
** 2010-11 (Βόρειος όμιλος): 2η θέση/17 ομάδες, 56 Βαθμούς, Άνοδος στη '''Β΄ Εθνική'''
* '''Β΄ Εθνική''':
** 2011-12: 6η θέση/18 ομάδες, 57 Βαθμούς, συμμετοχή στα πλέι-οφ ανόδου: 3η θέση.
** 2012-13: 3η θέση/21 ομάδες, 73 Βαθμούς, Άνοδος στην '''Superleague'''
** 2013-14: 12η Θέση/18 ομάδες, 39 Βαθμούς, Παραμονή στην '''Superleague'''
** 2016-17: Προς το τέλος της σεζόν η ΑΕΛ Καλλονής αποσύρθηκε από την '''Football League''' λόγω οικονομικών προβλημάτων και τερμάτισε στην 17η θέση καθώς τελευταίος βγήκε ο '''Πανθρακικός''' ο οποίος αποχώρησε για τον ίδιο λόγο.

## Παραπομπές


## Πηγές
* Σωκράτη Στ. Μάκρα, "Ιστορία του Λεσβιακού Αθλητισμού μέχρι το 1982", 1982

## Εξωτερικοί σύνδεσμοι
* Επίσημη ιστοσελίδα ομάδας
* Ιστοσελίδα με τα ρόστερ ομάδων της Β΄ Εθνικής

Κατηγορία:Α.Π.Γ.Μ.Σ. Καλλονής
Κατηγορία:Αθλητικοί σύλλογοι νήσου Λέσβου
Κατηγορία:Ιδρύσεις αθλητικών συλλόγων το 1994
Κατηγορία:Ποδοσφαιρικές ομάδες Ελλάδας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1994